EkBass/fiwiki-20250220-pages-articles huggingface dataset:
Tulilude

Tulilude (Pyrrhocoris apterus) on lyhytsiipinen ja räikeänvärinen ludelaji. Se on Suomessa harvinainen tulokaslaji. == Koko ja ulkonäkö == Aikuinen tulilude on 9-11 mm pitkä, hivenen pitkänomainen ludelaji. Hyönteinen on väritykseltään räikeän punamusta, ja siipien keskellä on pyöreät mustat täplät. Pää on kokonaan musta.Rintala & Rinne. Suomen luteet. Tibiale 2010 Tieteellisen lajinimen (apterus = siivetön) mukaisesti siivet ovat yleensä lyhyet, eivätkä sovellu lentämiseen. Satunnaisesti tavataan kuitenkin myös pitkäsiipisiä yksilöitä. Toukat eli nymfit ovat kirkkaanpunaisia. Niiden pää, keskiruumiin keskiosa ja siipiaiheet ovat kuitenkin mustat. Suomessa tuliludetta muistuttavia, punamustia ludelajeja ovat erittäin yleinen verilude (Corizus hyoscyami) sekä lounaissaariston harvinainen ritarilude (Lygaeus equestris). == Levinneisyys == Tuliludetta tavataan yleisenä koko Euroopassa Skandinavian eteläosiin asti. Suomessa tulilude on kuitenkin varsin tuore ja harvinainen tulokas. Imatralta löydettiin vuonna 2010 tuliludepopulaatio, joka on niin runsas, että laji lienee elänyt alueella jo muutamien vuosien ajan ennen löytymistään. Lisäksi lajista tunnetaan vuosikymmenten takaa Helsingistä yksittäinen, mitä ilmeisimmin maahan ihmisen mukana kulkeutunut yksilö. == Elintavat == Tulilude viihtyy puistossa ja puutarhoissa, missä se elää usein isoissa ryhmissä. Luteet nauttivat ravinnokseen erityisesti lehmusten ja malvojen kasvinesteitä. == Lähteet == Luokka:Luteet
Kaarlo Kalliala

Kaarlo Lauri Juhani Kalliala (s. 3. marraskuuta 1952 Helsinki) on suomalainen pappi ja teologi. Hän toimi Turun arkkihiippakunnan piispana vuosina 2011–2021. == Elämä == Kalliala valmistui ylioppilaaksi Vaasan lyseosta vuonna 1971 ja teologian kandidaatiksi (vastaa nykyistä teologian maisteria) Helsingin yliopistosta 1977. Hänet vihittiin samana vuonna papiksi Vaasassa. Teologian lisensiaatiksi Kalliala valmistui Helsingin yliopistosta vuonna 1982. Hän on tutkinut roomalaiskatolisen teologin Karl Rahnerin ajattelua ja erityisesti Rahnerin käsitystä sakramentaalisesta todellisuudesta. Vuonna 1977 Kalliala toimi seurakunnan virallisena apulaisena Alahärmässä ja vuonna 1978 vt. kirkkoherrana Kaskisissa. Vuosina 1979–1982 hän toimi Helsingin yliopistossa vs. dogmatiikan assistenttina. Kalliala työskenteli merimiespastorina Rotterdamin suomalaisessa merimieskirkossa 1983–1989. Hän oli Turun ja Kaarinan seurakuntayhtymän diakoniajohtaja 1989–1998. Näihin vuosiin osui myös Suomea kohdannut lama, joka teki diakoniatyöstä erityisen tärkeää ja haastavaa. Vuodesta 1998 Kalliala toimi Turun tuomiokapitulin hiippakuntadekaanina. Kalliala valittiin Turun arkkihiippakunnan piispaksi lokakuussa 2010, ja silloinen arkkipiispa Kari Mäkinen vihki hänet piispanvirkaan loppiaisena 6. tammikuu 2011.Kaarlo Kalliala vihittiin Turun piispaksi Kalliala luovutti virkansa tunnukset ja jäi eläkkeelle 31. tammikuuta 2021. Kallialalla oli piispana toimiessaan useita luottamustehtäviä. Hän on toiminut muun muassa Suomen evankelis-luterilaisen kirkon diakonian ja sielunhoidon toimikunnan puheenjohtajana 2012–2016, Rikosseuraamusalan hengellisen työn neuvottelukunnan puheenjohtaja 2012–2021 sekä Kirkon diakonian neuvottelukunnan puheenjohtaja vuodesta 2017–2020. Piispana ollessaan Kalliala toimi useissa eri rooleissa uskontodialogin ja uskonnollisten toimijoiden välisen yhteistyön edistämisessä. Hän on toiminut Kirkko ja islam -työryhmän puheenjohtajana 2014–2016, Kirkon uskontojen kohtaamisen toimikunnan puheenjohtajana vuodet 2017–2019, uskontojenvälistä vuoropuhelua edistävän Euroopan uskontojohtajien neuvoston (ECRL) jäsenenä vuodet 2011–2020 sekä Uskontojen yhteistyöfoorumi Suomessa – USKOT-foorumin hallituksen varapuheenjohtajana 2013–2017 ja puheenjohtajana 2017–2019. Kalliala on aktiivinen sosiaalisessa mediassa ja on kirjoittanut runsaasti kolumneja muun muassa Turun Sanomiin, Kotimaahan ja Maaseudun Tulevaisuuteen. Hän toimi myös Turun arkkihiippakunnan vuosijulkaisun Tuoreen oliivipuun lehden päätoimittajana vuodet 1999–2010. == Yksityiselämä == Kaarlo Kallialan isoisä oli pankinjohtaja Kaarlo Julius Kalliala. Kalliala on naimisissa ja hänellä on kaksi aikuista lasta. == Tuotanto == * * * == Lähteet == == Aiheesta muualla == * Kaarlo Kallialan verkkosivut. Luokka:Turun arkkihiippakunnan piispat Luokka:Suomalaiset teologit Luokka:Vuonna 1952 syntyneet Luokka:Elävät henkilöt
Sibir Novosibirsk

Sibir Novosibirsk on seuraavien urheiluseurojen nimi: * FK Sibir Novosibirsk, jalkapalloseura * HK Sibir Novosibirsk, jääkiekkoseura.
Nils Ahnlund

Nils Gabriel Ahnlund (23. elokuuta 1889 Uppsala – 11. tammikuuta 1957) oli ruotsalainen historioitsija. Nils Ahnlund oli professori Olof Ahnlundin ja Hilda Svenssonin poika. Hän oli naimisissa kirkkoherra Emil Hallbergin Lisa- tyttären kanssa. Hän itse oli Knut Ahnlundin isä. Vuonna 1908 Ahnlundista tuli ylioppilas Uumajassa, ja tämän jälkeen hän aloitti oppiuransa Uppsalan yliopistossa. Hänestä tuli Harald Hjärnen oppilaita, ja hän sai tohtorihatun vuonna 1918 teoksellaan Gustaf Adolf inför tyska kriget. Vuosina 1916–1926 hän oli Svenska Dagbladetin poliittinen toimittaja.Ivar Andersson: Svenska Dagbladets historia I, 1884-1940, s. 271. Vuonna 1923 hänestä tehtiin Tukholman korkeakoulun dosentti. Viisi vuotta myöhemmin hänet valittiin koulun historian professoriksi. Vuonna 1941 hänet valittiin Ruotsin akatemiaan.Kgaa.nu Hänet valittiin myös Suomen Tiedeakatemiaan. ==Lähteet== * Svenska Män och kvinnor 1. Tukholma 1944 * Vem är det 1953 Luokka:Ruotsalaiset historioitsijat Luokka:Ruotsin akatemian jäsenet Luokka:Ruotsalaiset professorit Luokka:Vuonna 1889 syntyneet Luokka:Vuonna 1957 kuolleet
Verilude

Verilude (Corizus hyoscyami) on yleinen punamusta ludelaji. == Koko ja ulkonäkö == Verilude on 8,5-10,3 mm pitkä, leveyttään selvästi pitempi, melko karvainen ludelaji. Väritys on räikeän punamusta. Keskeisinä tuntomerkkeinä selkäpuolella, siipien välissä sijaitsevan ns. pikkukilven kärki on punainen ja eläimen otsalle ulottuu leveä, punainen raita. Siipien kärkikalvo on yksivärisen musta.http://www.britishbugs.org.uk/heteroptera/Rhopalidae/corizus_hyoscyami.htmlRintala & Rinne. Suomen luteet. Tibiale 2010 Nymfit ovat punertavan tai kellertävän ruskeita. == Levinneisyys == Verilude on laajalle levinnyt laji, jota tavataan suurimmassa osassa Eurooppaa ja idässä aina Kiinaan ja Venäjän kaukoitään asti. Suomessa laji on yleinen Kuusamon korkeudelle saakka. == Elintavat == Muiden ruskoluteiden tapaan laji talvehtii täysikasvuisena. Talvehtineet yksilöt pariutuvat touko-kesäkuussa ja nymfejä voi löytää elokuun lopulle saakka.http://www.gardensafari.net/en_picpages/corizus_hyoscyami.htm Verilude suosii hiekkaista maaperää ja sitä tavataan yleisenä avoimilla, lämpimillä niityillä sekä joutomaa-alueilla. Lude nauttii ravinnokseen kasvien nesteitä ja ruokailee erityisesti voikukissa, ohdakkeissa sekä kaunokeissa. == Lähteet == Luokka:Luteet
Stig Jägerskiöld

Stig Axel Fridolf Jägerskiöld (20. huhtikuuta 1911 Göteborg – 14. syyskuuta 1997 Danderyd) oli ruotsalainen oikeustieteen professori ja historioitsija. Stig Jägerskiöld oli eläintieteilijä Leonard Jägerskiöldin poika. Vuonna 1950 hän meni naimisiin kauppiaan tyttären Marianne Propstin kanssa. Vuonna 1937 Jägerskiödistä tuli historian dosentti kun hän väitteli tohtoriksi Uppsalan yliopistossa teoksellaan Sverige och Europa 1716-1718: studier i Karl XII:s och Görtz utrikespolitik. Seuraavana vuonna hänestä tehtiin Ruotsin ulkoministeriön attasea. Vuosina 1939–1940 hän oli lehdistöattasea Helsingissä. Jägerskiöld luki samaan aikaan oikeustiedettä ja aloitti uransa Tukholman yliopistossa 1940-luvulla. Vuonna 1960 hänestä tuli Lundin yliopiston professori. Hän kirjoitti biografian sukulaisestaan Gustaf Mannerheimista. == Teokset == * Folkrätt och inomstatlig rätt (1955) * Svensk tjänstemannarätt (1956-59) * Allmän förvaltningsrätt (1958) * Från prästskola till enhetsskola (1958) * Ett folkrättsbrott och dess bedömning år 1690 (1962) * Juridik och politik (1963) * Om krigsfångar, krigsockupation och jurisdiktionsrätt (1964) * Att skriva en biografi * Den historiska skolan i Sverige (1982) * Handbok i folkrätt under neutralitet och krig (1971) * Sanning och sägen om Karl XII:s död (1941, Nils Ahnlundin kanssa). ===Mannerheim-biografia=== * Nuori Mannerheim (Den ynge Mannerheim). Suomentanut Sirkka Rapola. Otava, 1964. * Gustaf Mannerheim 1906–1917. Suomentanut Sirkka Rapola. Otava, 1965. * Mannerheim 1918. Suomentanut Sirkka Rapola. Otava, 1967. * Valtionhoitaja Mannerheim (Riksföreståndaren Gustaf Mannerheim). Suomentanut Sirkka Rapola. Otava, 1969. * Mannerheim rauhan vuosina 1920–1939 (Mannerheim mellan världskrigen 1920–1939). Suomentanut Kai Kaila. Otava, 1973. * Talvisodan ylipäällikkö: sotamarsalkka Gustaf Mannerheim 1939–1941 (Fältmarskalken: Gustaf Mannerheim 1939–1941). Suomentanut Kai Kaila. Otava, 1976. * Suomen marsalkka: Gustaf Mannerheim 1941–1944 (Marskalken av Finland: Gustaf Mannerheim 1941–1944). Suomentanut Heikki Eskelinen. Otava, 1981. * Viimeiset vuodet: Gustaf Mannerheim 1944–1951 (Från krig till fred: Gustaf Mannerheim 1944–1951). Suomentanut Heikki Eskelinen. Otava, 1982. * Gustaf Mannerheim 1867–1951. Suomentanut Kalle Salo. Otava, 1983. * Gustaf Mannerheim: Kirjeitä seitsemän vuosikymmenen ajalta (Brev från sju årstionden). Toimittaneet Stig Jägerskiöld, Aili Palmén, Sirkka Rapola, Kai Kaila ja Heikki Eskelinen. Otava, 1983. ==Katso myös== *Jägerskiöld == Lähteet == *Vem är det 1961 *Holger Carlsson, Nazismen i Sverige, ss. 136-139, (Sthlm 1942) *Tom Flensburg, Svenska Män och Kvinnor 4, s. 143, (Sthlm 1948) ===Viitteet=== Luokka:Ruotsalaiset juristit Luokka:Ruotsalaiset historioitsijat Luokka:Ruotsalaiset oikeustieteilijät‎ Luokka:Vuonna 1911 syntyneet Luokka:Vuonna 1997 kuolleet
Dunedin Thunder

Dunedin Thunder on uusiseelantilainen jääkiekkoseura, joka on kotoisin Dunedinista. Seura pelaa Uuden-Seelannin pääsarjaa NZIHL:ää. Kaudella 2011–2012 joukkueessa pelasi useita suomalaisia pelaajia. == Joukkue == === Hyökkääjät === * Jerreau Hohaia * Heath Dunlop * Luke Pickering * Paris Heyd * Andre Robkhand * Matt Enright * Remy Sandoy * Dane Dunlop * Bradley Apps * Matti Haapakoski * Joni Nukari === Puolustajat === * Damien Torfou * Blake Sinclair * Regan Baker-Connell * Darcy Knyvett * Regan Wilson * Cameron Frear * James Van Leeuwen * Ben Roth === Maalivahdit === * Toby Shuck * Rick Parry == Aiheesta muualla == * Joukkueen virallinen sivusto Luokka:Jääkiekkoseurat Luokka:Uuden-Seelannin jääkiekko Luokka:Vuonna 2008 perustetut urheiluseurat
Sven Tunberg

thumb|Sven Tunbergin hauta Norra begravningsplatsenilla Solnassa. Sven August Daniel Tunberg (1. helmikuuta 1882 Öglunda, Länsi-Götanmaa - 5. joulukuuta 1954) oli ruotsalainen historioitsija. Tunbergista valmistui filosofian tohtori Uppsalasta 1911. Samana vuonna hänestä tuli historian dosentti ja vuonna 1919 Tukholman yliopiston historian professori. Tukholmassa hän myös oli myös yliopiston rehtorina 1927–1949. Tunberg oli Historisk tidskriftin toimittaja 1921–1933, myöhempinä vuosina Yngve Lorentsin kanssa. Hänen tieteellinen teoksensa käsittelevät muun muassa keskiaikaa. Hän löysi Firenze- listan Italiasta 1900-luvun alussa. Hän oli mukana Samfundet Nordens Frihetissä. == Teokset == * Studier i Skandinaviens äldsta politiska indelning (1911) * "Till den svenska ständerstatens äldsta historia" (Historisk Tidskrift 1917) * "Riksdagens uppkomst och utveckling intill medeltidens slut" (Sveriges riksdag I, 1931) * "Äldre medeltiden" (Sveriges riksdag II, 1926) * Västerås riksdag (1915) * Sigismund och Sverige (2 bd, 1917-18) == Lähteet == * https://runeberg.org/vemardet/1943/0844.html == Aiheesta muualla == * Helsingia Major. Det stora Helsingland * Erik den helige, Sveriges helgonkonung Luokka:Ruotsalaiset historioitsijat Luokka:Vuonna 1882 syntyneet Luokka:Vuonna 1954 kuolleet
Karl Drais

Karl Drais (29. huhtikuuta 1785 Karlsruhe – 10. joulukuuta 1851 Karlsruhe) oli saksalainen keksijä, joka kehitti muun muassa potkupyörän. Drais syntyi aristokraattiseen perheeseen Karlsruhessa vuonna 1785. Hän opiskeli matematiikkaa, fysiikkaa ja arkkitehtuuria Heidelbergin yliopistossa vuosina 1803–1805. Drais työskenteli metsätalouden parissa vuoteen 1810 asti, minkä jälkeen hän keskittyi keksintöihinsä. Hän muun muassa kehitti vuonna 1812 laitteen, jolla pianomusiikkia voitiin tallentaa paperille. Draisin ehkä merkittävin keksintö oli 12. kesäkuuta 1817 julkistettu potkupyörä, polkupyörän esiaste, mistä Badenin suurherttua Kaarle palkitsi hänet eläkkeellä ja professuurilla. Drais lähti vuonna 1822 Brasiliaan, jossa hän työskenteli maanmittarina. Hän palasi Saksaan vuonna 1827 ja jatkoi keksintöjen tekoa. Drais kehitti 16-kirjaimisen pikakirjoituskoneen vuonna 1827 ja teki kokeita jaloilla toimivasta rautatiekiskoilla liikkuvasta kulkuvälineestä. Resiinan nimi juontuukin Draisin nimestä (ranskaksi, englanniksi ja saksaksi draisine). Demokratian kannattajana tunnettu Drais tuki Badenissa nousutta vallankumousta 1849, mutta rojalistien voitettua hänen varallisuutensa takavarikoitiin. Drais kuoli pennittömänä Karlsruhessa vuonna 1851. == Lähteet == Luokka:Saksalaiset keksijät Luokka:Vuonna 1785 syntyneet Luokka:Vuonna 1851 kuolleet
Duran Duran (täsmennyssivu)

Duran Duran voi tarkoittaa seuraavia: * Duran Duran, englantilainen pop- ja rock-yhtye ** Duran Duran, Duran Duranin albumi vuodelta 1981 ** Duran Duran, Duran Duranin albumi vuodelta 1993 * ”Duran Duran”, Jenni Vartiaisen kappale vuodelta 2010
Mustavaaran kaivos

Mustavaaran kaivos oli Taivalkosken pohjoispuolella, lähellä Posion ja Lapin maakunnan rajaa sijaitseva vuosina 1976–1985 toiminnassa ollut Rautaruukin kaivos. Kaivos oli 1970-luvulla Länsi-Euroopan suurin ja maailmanlaajuisestikin merkittävä vanadiinipentoksidin tuottaja. Kaivos työllisti tuolloin noin 300 henkilöä. Vuonna 1985 kaivostoiminta lopetettiin taloudellisesti kannattamattomana vanadiinin maailmanmarkkinahinnan laskiessa ylitarjonnasta johtuen. Mustavaaran kaivoksen mahdollista uudelleenavaamista on puitu julkisuudessa. Vuonna 2011 perustettu Mustavaaran Kaivos Oy suunnitteli avaavansa kaivoksen uudelleen vuonna 2016. Vanadiinin ja raudan ohella talteen oli tarkoitus ottaa myös titaania.Mustavaaran kaivoksen historiaa Vuonna 2018 Mustavaaran Kaivos Oy muutti nimensä Ferrovan Oy:ksi ja yhtiö ilmoitti, että ajatus Taivalkosken kaivoksen avaamiseksi ei ole nyt aktiivinen. Ferrovan asetettiin selvitystilaan 21.3.2019 ja selvitysmies jätti konkurssihakemuksen Oulun käräjäoikeudelle 9.4.2019. ==Lähteet== ==Aiheesta muualla== * Mustavaaran kaivos * Mustavaara (ent. kaivosalue) * Ympäristö.fi: Adriana Resources Inc. Mustavaaran kaivoshanke, Taivalkoski ja Posio Luokka:Taivalkosken rakennukset ja rakennelmat Luokka:Suomen kaivokset
Tomasz Wróblewski

Tomasz Wróblewski (s. 2. kesäkuuta 1980, Varsova, Puola) on puolalainen death metal -muusikko ja lauluntekijä, joka toimii Behemothin ja Black Riverin basistina. Hän on myös Vesanian laulaja-kitaristi, ja on tehnyt yhteistyötä Neolithicin kanssa sekä toiminut Machine Headin kiertuemuusikkona. ==Diskografia== Behemoth * * * * * * * Black River * * * Neolithic * * Vesania * * * * * * * == Videografia == Behemoth * * Vierailut * Closterkeller — * Vader — == Lähteet == ==Aiheesta muualla== * Orionin profiili Behemothin virallisilla kotisivuilla * Orionin profiili Vesanian virallisilla kotisivuilla * Luokka:Vuonna 1980 syntyneet Luokka:Puolalaiset metallimusiikin laulajat Luokka:Puolalaiset metallimusiikin basistit Luokka:Puolalaiset metallimusiikin kitaristit Luokka:Puolalaiset sanoittajat Luokka:Multi- instrumentalistit Luokka:Metallimusiikin sanoittajat Luokka:Elävät henkilöt
Hirsjärvi (täsmennyssivu)

Hirsjärvi tai Hirsijärvi voi tarkoittaa seuraavia: ==Paikkoja== ===Hirsjärvi=== * Hirsjärvi, kylä ja postinumeroalue Somerolla * Hirsjärvi, järvi Someron Hirsjärvellä * Hirsjärvi, järvi Tammelassa Urjalan rajalla * Hirsjärvi, Kiikalan Kruusilan kyläkeskuksen vaikutusalueesta 1900-luvulla toisinaan käytetty nimitys. ===Hirsijärvi=== * Hirsijärvi (myös Hirsjärvi), järvi Kiskossa, Muurlassa ja Kiikalassa Salossa * Hirsijärvi, järvi Lopella * Hirsijärvi, järvi Inarissa. * Musta Hirsijärvi, järvi Padasjoella * Valkea Hirsijärvi, järvi Padasjoella ==Sukunimenä== * Irma Hirsjärvi (s. 1960), kulttuurintutkija * Pekka Hirsjärvi (1919–2007), kemisti, professori * Sirkka Hirsjärvi (s. 1940), kasvatustieteen professori * Tarmo Hirsjärvi (1878–1945), kansakoulunopettaja ja Lounais-Hämeen paikallishistorian tutkija * Wäinö Hirsjärvi (1890–1973), rehtori, päätoimittaja, kirjailija ja kotiseututyön harrastaja. ==Muita== * Hirsjärven kartano, kartano Someron Hirsjärvellä * Hirsjärven koulu, Someron Hirsjärvellä toiminut Someron kunnan koulu * Hirsjärven koulu, Kiikalan Kruusilassa toiminut Kiskon ja Kiikalan kuntien koulu Luokka:Järvien täsmennyssivut
Columbia (henkilöitymä)

Columbia on yksi Yhdysvaltain henkilöitymistä. Hän esittää Vapauden jumalatarta, jolla on päällään hame, paita ja šaali. Päässään Columbialla on yleensä fryygialaismyssy. Vaatteet ovat usein Yhdysvaltain väreissä (punainen, sininen ja valkoinen). Columbia on Setä Samulia vanhempi hahmo ja peräisin brittiläiseltä siirtomaa-ajalta. Ensimmäiset maininnat Columbiasta ovat vuodelta 1697, kun tuomari Samuel Sewall kirjoitti runon, jossa Amerikan siirtokuntiin viitattiin nimellä Columbina. Columbian suosio alkoi hiipua 1920-luvulla ja nykyään Setä Samuli on selkeästi suositumpi. Isänmaallinen laulu Hail, Columbia! kunnioittaa Columbiaa. Laulua soitettiin myös Yhdysvaltain presidentin virkaanastujaisissa, ennen kuin The Star-Spangled Banner nostettiin maan kansallislauluksi vuonna 1931. == Lähteet == Luokka:Kansallishenkilöitymät Luokka:Yhdysvaltain kansallissymbolit
HMS Myrtle

HMS Myrtle on ollut seitsemän Britannian Kuninkaallisen laivaston aluksen nimenä. * HMS Myrtle (1807), Cormorant-luokan 18-tykkinen sluuppi * HMS Myrtle (1825), Cherokee-luokan 6-tykkinen priki * HMS Myrtle (1837), nelinaulaisella tykillä varustettu puinen siipiratasalus * HMS Myrtle (1883), hiiliproomu * HMS Myrtle (1915), Flower-luokan sluuppi * HMS Myrtle (1939), miinanraivaajatroolari.
Likainen pommi (elokuva)

Likainen pommi on vuonna 2011 ensi-iltansa saanut suomalainen komediaelokuva, jonka on ohjannut ja käsikirjoittanut Elias Koskimies. Suomen elokuvasäätiön tuki elokuvalle oli 345 000 euroa. Elokuva kertoo levy-yhtiössä työskentelevästä 28-vuotiaasta Mircusta, joka saa projektikseen 15-vuotiaan teinisensaation. == Rooleissa == == Lähteet == == Aiheesta muualla == ===Arvostelut=== * Luokka:Vuoden 2011 suomalaiset elokuvat Luokka:Suomalaiset komediaelokuvat
Anu Puustinen

Anu Puustinen (s. 3. syyskuuta 1974 Kuusamo) on suomalainen arkkitehti. Hänellä on vuodesta 2004 ollut arkkitehti Ville Haran kanssa yhteinen toimisto Avanto Arkkitehdit. Heidän suunnittelutöitään on Korkeasaaren näkötorni ”Kupla”, Habitare-messuille suunniteltu sauna ”Kyly” sekä Vantaan Pyhän Laurin kirkon viereen 2010 valmistunut Pyhän Laurin kappeli.Avan.to Vuonna 2016 Helsingin Hernesaaressa avautui Puustisen ja Haran suunnittelema Löyly- saunakompleksi, joka on saanut paljon myös kansainvälistä huomiota. Vain neljä vuotta avautumisen jälkeen Löyly suojeltiin asemakaavaan sr-1-merkinnällä ja on Suomen nuorimpia suojeltuja rakennuksia. Puustinen on opiskellut Taideteollisessa korkeakoulussa avoimessa korkeakoulussa 1993–1994, Delftin teknillisessä yliopistossa sekä Helsingin Teknillisessä korkeakoulussa, josta hän valmistui arkkitehdiksi 2004 lopputyönään Pyhän Laurin kappeli. Hän on opettanut Teknillisessä korkeakoulussa 2004–2010. == Kuvia tuotannosta == Vantaan Pyhän Laurin kappeli.JPG| Pyhän Laurin kappeli, Vantaa (2010). Löyly Helsinki 2.jpg|Saunakompleksi Löyly (2016). == Lähteet == Luokka:Suomalaiset arkkitehdit Luokka:Vuonna 1974 syntyneet Luokka:Elävät henkilöt
Scorpio’s Dance

Scorpio's Dance on alankomaalaisen Shocking Blue -yhtyeen vuonna 1970 julkaistu kolmas albumi. Levy ei sisällä yhtään singlenä julkaistua kappaletta eikä siten myyntimenestyksiä. Albumin vuonna 1990 julkaistu CD-versio kuitenkin sisältää bonusmateriaalina kappaleet ”Send Me a Postcard”, ”Mighty Joe” ja ”Hello Darkness”. ==Kappaleet== *Kaikki kappaleet kirjoittanut Robbie van Leeuwen, ellei toisin mainita. # # # # # # # # # # ===CD-version bonuskappaleet=== # * # # # ==Lähteet== Luokka:Shocking Bluen albumit Luokka:Vuoden 1970 albumit
Cheap Sunglasses

Cheap Sunglasses on ZZ Topin singlenäkin julkaistu kappale vuoden 1979 albumilta Degüello. Siitä on muodostunut yksi yhtyeen tunnetuimmista kappaleista. == Yleistä == Tyyliltään kappale edustaa raskasta bluesvaikutteista rock-kappaletta. Yhtyeen basisti Dusty Hill kertoi Spin- lehdelle vuonna 1985 annetussa haastattelussa, että yhtye kirjoitti kappaleen ollessaan kiertueella. ”Jokaisella huoltoasemalla oli pahvihylly halvimmille ja rumimmille aurinkolaseille, mitä ikinä voi kuvitella. Olen ostanut niitä tuhansittain,” hän kommentoi kappaleesta. Kitaristi-laulaja Billy Gibbons on kertonut myös, että hän käytti kappaletta esittäessään väärennettyä Fenderin kitaraa, jota soittaessaan hän käytti Marshall Major -kitaravahvistinta. ”Cheap Sunglassesin” liveversiosta on julkaistu single. Siinä oli b-puolena lyhennetty versio kappaleen studioversiosta, joka on muissa kappaleen singleversioissa a-puolena. Kappaleen albumiversion kesto on 4 minuuttia 48 sekuntia, kun taas lyhennetyn version kesto on vain 2 minuuttia 40 sekuntia. ”Cheap Sunglasses” sisältyy yhtyeen kokoelma-albumeille Greatest Hits, Rancho Texicano: The Very Best of ZZ Top, ja Chrome, Smoke & BBQ. Se sisältyy myös livealbumille Double Down Live - 1980 * 2008, sekä DVD:lle Live from Texas. == Vastaanotto == ”Cheap Sunglasses” ylsi yhdysvaltalaisella Billboard Hot 100 -singlelistalla sijalle 89. Vaikka listamenestys ei ollut erityisempi, kappaletta pidetään yleisesti klassikkona, ja se onkin yhtyeen suurimpia kaupallisia menestyksiä sekä tunnetuimpia kappaleita. == Singlen sisältö == A-puoli # B-puoli # * *Kappaleen liveversion singlepainoksissa ”Esther Be the Onen” tilalla: . Myös itse liveversio on erinmittainen kuin lyhennetty versio. == Cover-versiot == Yhdysvaltalainen countryduo The Warren Brothers julkaisi kappaleesta oman versionsa albumilla Sharp Dressed Men: A Tribute to ZZ Top, joka sisältää monien artistien levyttämiä versioita ZZ Topin kappaleista. == Kokoonpano == * Billy Gibbons – kitara ja laulu * Dusty Hill – bassokitara * Frank Beard – rummut == Lähteet == Luokka:Vuoden 1979 kappaleet Luokka:ZZ Topin kappaleet
Tauragė

Tauragė on Länsi-Liettuassa sijaitseva kaupunki. Se on Tauragėn läänin pääkaupunki ja Tauragėn kunnallispiirin hallinnollinen keskus. Kaupunki sijaitsee Jūrajoen rannalla lähellä Kaliningradin alueen rajaa. Vuonna 2021 kaupungissa oli 21 203 asukasta.Taurage, Citypopulation.de, viitattu 31.10.2024 ==Nimen etymologia== Sana tauragė muodostuu kahdesta liettuan kielen sanasta: tauras (suom. härkä) ja ragas (torvi). Nimi viittaa alueen metsiköissä eläviin härkiin ja niiden sarvista tehtyihin torviin. ==Historia== Tauragėn kaupunki on mainittu kirjallisissa lähteissä ensimmäisen kerran vuonna 1507, mutta historiallisten tutkimusten mukaan kaupunki perustettiin kauan ennen tätä. Alueelta on muun muassa löytynyt kivikauden aikaisia työkaluja. 1600-luvulla kaupunki oli yksi Liettuan luterilaisten tärkeimmistä keskuksista. Vuonna 1836 kaupungissa riehunut tulipalo tuhosi suurimman osan kaupungin rakennuskannasta. Kun vuosina 1864–1901 liettualainen kirjallisuus oli kielletty Venäjän keisarikunnassa, tuli Tauragėsta yksi tärkeimmistä liettualaisen kirjallisuuden salakuljetuksen välipiste. Ensimmäisen maailmansodan aikana suurin osa kaupungista tuhoutui. Liettuan itsenäistyttyä vuonna 1918 Tauragėsta tuli yksi tärkeimmistä hallinnollisista, taloudellisista ja kulttuurillisista kaupungeista Liettuassa. Toisen maailmansodan aikana kaupungin rakennuksista tuhoutui noin 80 prosenttia, ja neuvostoaikana kaupungin jälleenrakennus kesti pitkään. ==Kaupunki nykyään== Vaikka Tauragė on tuhoutunut pahoin monta kertaa historian aikana, on kaupungin infrastruktuuri nykyään hyvin kehittynyt. Kaupungin tärkeimpiä nähtävyyksiä ovat muun muassa Martynas Mažvydasin evankelinen kirkko, Siunatun kolminaisuuden kirkko ja Tauragėn kartano. Lisäksi kaupungissa toimii lukuisia museoita. Kaupungissa toimii kaksi jalkapalloseuraa. ==Ystävyyskaupungit== * Bełchatów, Puola * Bytów, Puola * Karlovac, Kroatia * Ostróda, Puola * Považská Bystrica, Slovakia * Riedstadt, Saksa * Sovetsk, Venäjä * Ternopil, Ukraina * Zestaponi, Georgia Lähde: == Lähteet == ==Aiheesta muualla== *Kaupungin virallinen sivusto Luokka:Tauragėn läänin kaupungit
Jääkiekon alle 18-vuotiaiden maailmanmestaruuskilpailut 2009

Jääkiekon alle 18-vuotiaiden maailmanmestaruuskilpailut 2009 pelattiin Yhdysvalloissa 9.–19. huhtikuuta 2009. Mestaruuden voitti isäntämaa Yhdysvallat, joka päihitti loppuottelussa Venäjän maalein 5–0. Suomi saavutti pronssia voittamalla Kanadan tiukassa pronssiottelussa lukemin 5–4 rangaistuslaukauskilpailun päätteeksi. Kyseessä oli 11. alle 18-vuotiaiden maailmanmestaruusturnaus. Suomen Toni Rajala voitti kisojen pistepörssin kaikkien aikojen piste-ennätyksellä, kun hän teki 10 maalia ja antoi 9 maaliin johtanutta syöttöä eli teki 19 tehopistettä. == Otteluareenat == Urban Plains Center Moorhead Sports Center Fargo Moorhead == Alkusarja == === Lohko A === Joukkue O V JAV JAH H TM PM ME P 4 3 1 0 0 27 8 +19 11 4 3 0 0 1 25 8 +17 9 4 1 0 1 2 12 17 −5 4 4 1 0 0 3 11 28 –17 3 4 1 0 0 3 13 27 −14 3 Ottelujen alkamisajat ovat paikallisia aikoja. === Lohko B === Joukkue O V JAV JAH H TM PM ME P * 4 3 0 0 1 27 9 +18 9 * 4 3 0 0 1 29 9 +20 9 * 4 3 0 0 1 25 15 +10 9 4 1 0 0 3 7 28 −21 3 4 0 0 0 4 4 31 −27 0 Ottelujen alkamisajat ovat paikallisia aikoja. * Keskinäinen vertailu * Suomi: 3 pistettä, maaliero 10−8=2 * Yhdysvallat: 3 pistettä, maaliero 9−9=0 * Venäjä: 3 pistettä, maaliero 10−12=−2 == Putoamissarja == Joukkue O V JAV JAH H TM PM ME P 3 2 0 1 0 13 9 +4 7 3 2 0 0 1 17 10 +7 6 3 1 0 0 2 10 14 −4 3 3 0 1 0 2 10 17 −7 2 Ottelujen alkamisajat ovat paikallisia aikoja. == Pudotuspelit == Ottelujen alkamisajat ovat paikallisia aikoja. === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === ==Palkinnot== ===IIHF:n valitsemat turnauksen parhaat pelaajat=== *Paras maalivahti: Igor Bobkov *Paras puolustaja: Cam Fowler *Paras hyökkääjä Toni Rajala http://stats.iihf.com/Hydra/199/IHM199000_85I_1_0.pdf === Median valitsema tähtikentällinen === *Maalivahti: Jack Campbell *Puolustajat: Tim Erixon, Cam Fowler *Hyökkääjät: Toni Rajala, Jerry D'Amigo, Vladimir Tarasenko http://stats.iihf.com/Hydra/199/IHM199000_98_1_0.pdf == Sijoitukset == Rk. Team align="center" align="center" align="center" 4\. 5\. 6\. 7\. 8\. 9\. 10\. http://stats.iihf.com/Hydra/199/IHM199000_Final_Ranking_1_0.pdf Norja ja Saksa putosivat 1. divisioonaan vuodeksi 2010. == Lähteet == * Kisat IIHF:n sivuilla * Passionhockey.com: IIHF U18 2009 * Hockeyarchives: IIHF U18 2009 * Eurohockey.com - Statistics WJC18 2009 * http://avlh.sweb.cz/MS-18.pdf === Viitteet === == Aiheesta muualla == 2009 Luokka:Vuoden 2009 jääkiekko Luokka:Yhdysvaltain jääkiekko Luokka:Pohjois-Dakota Luokka:Minnesotan urheilu
Australian senaatti

Australian senaatti on Australian parlamentin ylähuone. Senaatissa on 76 jäsentä, 12 jokaisesta kuudesta osavaltiosta ja kaksi kummastakin Australian mantereen territoriosta. Senaattorit valitaan kuudeksi vuodeksi kerrallaan. Senaattiin valitaan uusia jäseniä kolmen vuoden välein ja tavallisesti puolet senaatista uusiutuu kerralla. Senaatin puhemies on liberaalipuolueen Scott Ryan. Australian senaatilla on verolakeja lukuun ottamatta aloiteoikeus ja kaikki uudet lait on hyväksytettävä senaatissa enemmistöpäätöksellä.Australia Suomen suurlähetystö, Canberra == Huomautukset == == Lähteet == Luokka:Australian politiikka Luokka:Ylähuoneet
Derrick De Marney

Derrick De Marney () oli brittiläinen näyttelijä, elokuvaohjaaja ja -tuottaja. Näyttelijänä De Marney muistetaan ehkä parhaiten Alfred Hitchcockin elokuvasta Nuori ja viaton (1937). De Marney aloitti näyttämöllä 1926 ja siirtyi elokuviin 1928. Toisen maailmansodan aikana hän ohjasi brittihallitukselle dokumenttielokuvan Malta GC (1942), jonka jälkeen hän toimi tuottajana ja näyttelijänä (muun muassa Quartier Latinin hullu, 1946). De Marneyn veli Terence De Marney oli myös näyttelijä. == Valikoitu filmografia == Vuosi Alkuperäinen nimi Suomenkielinen nimi Huomioita 1928 Adenturous Youth näyttelijä, ensimmäinen elokuva 1936 Things to Come Tulevia aikoja näyttelijä 1937 Young and Innocent Nuori ja viaton näyttelijä 1941 Dangerous Moonlight Vaarallista kuutamoa näyttelijä 1942 Malta G. C. ohjaaja, dokumenttielokuva 1943 The Gentle Sex 7 tyttöä tuottaja 1946 Latin Quartier Quartier Latinin hullu näyttelijä, tuottaja 1948 Sleeping Car to Trieste Makuuvaunu Triesteen näyttelijä 1966 The Projected Man Tappava käsi näyttelijä, viimeinen elokuva == Lähteet == Luokka:Brittiläiset näyttelijät Luokka:Vuonna 1906 syntyneet Luokka:Vuonna 1978 kuolleet
Ukmergė

Ukmergė on Liettuan itäosassa sijaitseva kaupunki, joka kuuluu Vilnan lääniin. Kaupunki sijaitsee 76 kilometriä Vilnasta luoteeseen. Ukmergė on Ukmergėn kunnallispiirin hallinnollinen keskus. Vuoden 2012 alun väkiluvuksi arvioitiin 23 450. ==Historia== Eräiden lähteiden mukaan Ukmergė mainittiin ensimmäisen kerran kirjallisissa lähteissä vuonna 1225, mutta joidenkin historioitsijoiden mukaan ensimmäinen maininta on vuodelta 1333 liiviläisissä kronikoissa. Kaupungin keskustaan rakennettiin puusta linna, joka kuitenkin tuhoutui tulipalossa vuonna 1391. Uusi kivilinna rakennettiin 1400-luvulla. Samoihin aikoihin Ukmergė kilpaili kaupankäynnistä läheisen Deltuvan kaupungin kanssa. Deltuvan menetettyä kaupallisen asemansa Ukmergėn talous alkoi kasvaa nopeasti. Kaupunginoikeudet se sai vuonna 1486. Ensimmäisen maailmansodan aikana kaupungissa käytiin lukuisia taisteluja liettualaisten ja bolševikkien välillä. Bolševikit poistuivat kaupungista vuonna 1919. Liettuan itsenäisyyden aikana ennen toisen maailmansodan alkua Ukmergėen perustettiin lukuisia tehtaita, jotka valmistivat muun muassa pellavaa, koneita ja huonekaluja. ===Asukasluvun kehitys=== Vuosi 1840 1897 1959 1970 1979 1989 2001 2011 2012 Väkiluku ==Nähtävyyksiä== Ukmergėn vanhakaupunki liitettiin Liettuan kulttuuriperintöluetteloon vuonna 2002. Kaupungissa on muun muassa kolme roomalaiskatolista kirkkoa ja vanhauskoisten puukirkko. Muita nähtävyyksiä ovat kaupungin aluemuseo, liettualaisten partisaanien hautausmaa, Vaitkuškisin palatsin rauniot ja Neuvostoliiton aikainen entinen maanalainen ydinasetukikohta. == Lähteet == ==Aiheesta muualla== *Kaupungin virallinen sivusto Luokka:Vilnan läänin kaupungit
Jogi-karhu (vuoden 1991 animaatiosarja)

Jogi-karhu () on Hanna-Barberan tuottama yhdysvaltalainen 19-osainen piirrossarja, jota esitettiin ensi kerran Yhdysvalloissa vuonna 1991. Sarjaa esitettiin Yhdysvalloissa NBC:llä ja Suomessa MTV3:lla vuonna 2005. Sarja on toistaiseksi viimeinen Jogi-karhuun perustuva animaatiosarja. ==Juoni== Teini- ikäiset Jogi, Boo Boo, Snagglepuss, Cindy ja Hakki-koira toimivat etsiväryhmänä löytötavaratoimistossa LAF, joka sijaitsee Jellystonen ostoskeskuksessa. He yrittävät ratkoa mysteereitä ostoskeskuksen vartijan Smithin valvonnan alla. Dick Samplari ja hänen apurinsa Mutteri aiheuttavat jatkuvia ongelmia Jogin jengille, Cindyn pahin kiusa on Roxie. ==Äänirooleissa== ==Lähteet== * TV.com Luokka:1990-luvun piirrossarjat Luokka:Yhdysvaltalaiset animaatiosarjat Luokka:Jogi-karhu
Pyöräily kesäolympialaisissa 1988

Vuoden 1988 kesäolympialaisten pyöräily järjestettiin 18. - 27\. syyskuuta 1988 Soulissa, Etelä-Koreassa. Tämä oli 21. kerta kun laji oli mukana olympialaisten ohjelmassa. Mukana oli 422 osanottajaa 62 eri maasta. Tapahtumia oli yhdeksän. ==Mitalistit== ===Miehet=== ====Ratapyöräily==== Tapahtuma Kultaa Hopeaa Pronssia Aika-ajo Aleksandr Kiritšenko Martin Vinnicombe Robert Lechner Eräajo Lutz Heßlich Nikolai Kovš Gary Neiwand Pisteajo Dan Frost Leo Peelen Marat Ganejev Takaa-ajo Gintautas Umaras Dean Woods Bernd Dittert Joukkuetakaa-ajo Vjatšeslav Jekimov Artūras Kasputis Dmitri Neljubin Gintautas Umaras Carsten Wolf Steffen Blochwitz Roland Hennig Dirk Meier Scott McGrory Dean Woods Brett Dutton Wayne McCarny Stephen McGlede ====Maantiepyöräily==== Tapahtuma Kultaa Hopeaa Pronssia Maantieajo Olaf Ludwig Bernd Gröne Christian Henn Joukkueaika-ajo Jan Schur Uwe Ampler Mario Kummer Maik Landsmann Andrzej Sypytkowski Joachim Halupczok Zenon Jaskuła Marek Lesniewski Michel Lafis Anders Jarl Björn Johansson Jan Karlsson ===Naiset=== ====Ratapyöräily==== Tapahtuma Kultaa Hopeaa Pronssia Eräajo Erika Salumäe Christa Luding-Rothenburger Connie Young ====Maantiepyöräily==== Tapahtuma Kultaa Hopeaa Pronssia Maantieajo Monique Knol Jutta Niehaus Laima Zilporytė ==Mitalitaulukko== 1\. 4 1 2 7 2\. 3 2 1 6 3\. 1 1 0 2 4\. 1 0 0 1 5\. 0 2 2 4 5\. 0 2 2 4 7\. 0 1 0 1 8\. 0 0 1 1 8\. 0 0 1 1 ==Lähteet== *Cycling at the 1988 Seoul Summer Games Luokka:Kesäolympialaiset 1988 1988
Erland Hjärne

Erland Hjärne (13. heinäkuuta 1887 Uppsala – 26. huhtikuuta 1969 Uppsala) oli ruotsalainen historioitsija. Erland Hjärne oli Harald Hjärnen poika, ja hän aloitti uransa Uppsalan yliopistossa. Vuonna 1952 hänestä tuli yliopiston historian professori. Hjärne kuului Uppsalassa aktivisteihin, jotka vastustivat puolueitten kehitystä politiikassa. He olivat myös jyrkästi anti- parlamentaatisia, -demokraattisia ja -sosialistisia. Hjärne otti ossa muun muassa vuoden 1914 talonpoikaismarssiin, joka lopulta johti siihen että Karl Staaffin liberaalinen hallitus kaatui. Hän kirjoitti ylioppilaitten puheen, joka pidettiin kuningas Kustaa V:lle. Hjärnestä tuli Sven Lidman aloittaman Svensk Lösenin merkittävimpiä toimittajia. Hän myös tuki Suomen valkoisia sisällissodassa 1918. Kun demokratia vietiin läpi Ruotsissa 1918–1919, käänsi Hjärne selkänsä politiikalle ja ryhtyi tutkijaksi ja opettajaksi. Hänen suurin kiinnostuksensa kohdistui Ruotsin Vapauden ajan parlamentarismiin ja sen 1500- ja 1600-luvulta periytyviin juuriin . Erland Hjärne on haudattu Uppsalan vanhalle hautausmaalle. == Lähteet == * Sven G. Svenson, Erland Hjärne: En historikers livsöde (1994) * Sven Ulric Palme, "Erland Hjärne", Svenskt biografiskt lexikon, 19 (1971-73) Luokka:Ruotsalaiset historioitsijat Luokka:Ruotsalaiset professorit Luokka:Vuonna 1887 syntyneet Luokka:Vuonna 1969 kuolleet
Yogi ja kaverit

Yogi ja kaverit () on Hanna-Barberan tuottama yhdysvaltalainen 15-osainen piirrossarja, jota esitettiin ensi kerran Yhdysvalloissa vuonna 1973. Sarjaa esitettiin Yhdysvalloissa ABC:llä ja Suomessa MTV Juniorilla vuonna 2010.Warner esittää Yogi ja kaverit Plaza.fi Viitattu 7.9.2010 Sarja on jatkoa elokuvalle Yogi's Ark Lark, joka ilmestyi ensi kerran televisiossa 16. syyskuuta 1972. Elokuva jaettiin kahteen osaan ja esitettiin sarjan viimeisten jaksojen perään. ==Juoni== Jogi-karhu matkustaa ympäri maailmaa yhdessä useiden ystäviensä, kuten Boo Boon, Snagglepussin, Salama-Santerin ja Hakki- koiran kanssa etsien lentävällä arkillaan uutta kotia, jossa ei olisi saastetta tai rikollisuutta. He joutuvat matkallaan kohtaamaan erinäisiä rikollisia, kuten kapteeni Swashbuckle Swipen, Smokestack Smogin, Lotta Litterin ja Mr. Hotheadin. ==Äänirooleissa== ==Lähteet== * The Cartoon Scrapbook ===Viitteet=== Luokka:1970-luvun piirrossarjat Luokka:Yhdysvaltalaiset animaatiosarjat Luokka:Jogi-karhu es:Arca Loca de Yogi#La Banda de Yogi
Gamma Andromedae

Gamma Andromedae (Gamma And / γ And / γ Andromedae) on Andromedan tähdiston kolmanneksi kirkkain tähti. Tähdestä käytetään myös nimeä Alamak. Vuonna 1778 Johann Tobias Mayer havaitsi, että Gamma Andromedae on kaksoistähti. Kun tähteä katsoo kaukoputkella, näkyy kirkas keltainen γ1 Andromedae ja sininen γ2 Andromedae. Nykyään tähden on havaittu tosiasiassa olevan neloistähti. Gamma Andromedae Luokka:Kaksoistähdet
Zbigniew Robert Promiński

Inferno (oikealta nimeltään Zbigniew Robert Promiński, s. 30. joulukuuta 1978, Tczew) on puolalainen rumpali. Hän on soittanut Behemothissa, Azarathissa, Witchmasterissa, Damnationissa, Artrosisissa ja Devilynissä. Promiński käyttää Paisteen, Trickin, Spaun Drumsin, sekä Vic Firthin kalustoa. Inferno käyttää myös DDrumin bassorumpu triggereitä, mutta hän suosii enemmän dynaamisempaa ja naturaalimpaa Velocity-tasoa, eli iskuherkkyyden tasoa, toisin kuin suurin osa Extreme rumpaleista, jotka yleensä pitävät velocity-tason täydellä 127-herkkyydellä, eli triggeri poimii pienimmätkin iskut. Inferno käyttääkin triggereitä nykyään vain selkeyttääkseen äänenlaatua livenä. Sen lisäksi hän myös käyttää mikrofoneja bassareissaan. Inferno on tunnettu nopeista blast- beateistaan, teknisistä filleistä sekä äärimmäisen voimakkaasta lyöntitehostaan. ==Diskografia== Behemoth * * * * * * * * * * * * * * * Witchmaster * * Damnation * * * Azarath * * * * * * Muut * * Devilyn - (Vieraileva rumpali) * Artrosis - * Artrosis - == Videografia == Behemoth * * * == Aiheesta muualla == * Luokka:Puolalaiset metallimusiikin rumpalit Luokka:Puolalaiset musiikkituottajat Luokka:Vuonna 1978 syntyneet Luokka:Elävät henkilöt
Blastula

Blastula () on alkionkehityksen vaihe. Se koostuu 128 solun pallomaisesta kerroksesta, jonka sisällä on nesteen täyttämä tila. Blastulaatiota ennen alkiota kutsutaan morulaksi, ja blastulaation jälkeen tapahtuu gastrulaatio. Alkio on blastula, kun hedelmöityksestä on kulunut neljä päivää. == Lähteet == Luokka:Embryologia
Daniel Schwaab

Daniel Schwaab (s. 23. elokuuta 1988 Waldkirch) on saksalainen jalkapalloilija, joka pelasi uransa viimeiset vuodet alankomaalaisessa PSV Eindhovenissa. Hän pelasi oikeana laitapuolustajana. Schwaab oli mukana Saksan alle 21-vuotiaiden maajoukkueessa voittamassa mestaruutta 2009 EM-kisoissa. == Lähteet == * * === Viitteet === == Aiheesta muualla == Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Wynton Kelly

Wynton Kelly (2. joulukuuta 1931 – 12. huhtikuuta 1971) oli yhdysvaltalainen jazzpianisti, joka tuli tunnetuksi levytysten sessiopianistina sekä etenkin trumpetisti Miles Davisin kanssa tekemästään yhteistyöstä 1959–1963. Suosittuna sessiopianistina Kelly soitti valtavalla määrälla tunnettujen jazz- artistien äänitteitä, kuten Julian Cannonball Adderleyn, John Coltranen, Dizzy Gillespien ja Wayne Shorterin levyillä. Hänellä oli helposti tunnistettava blues- ja bebop-henkinen sävelkieli, sekä vahvasti eteenpäin svengaava rytminkäsittely. Luokka:Yhdysvaltalaiset jazzpianistit Luokka:Vuonna 1931 syntyneet Luokka:Vuonna 1971 kuolleet Luokka:Miles Davis
Immolated

Immolated on puolalaisen death metal -yhtye Dies Iraen ensimmäinen studioalbumi, joka on julkaistu vuonna 2000. Albumin kappaleesta "Lion of Knowledge" on kuvattu musiikkivideo. ==Kappaleet== # # # # # # # # # ==Kokoonpano== * Novy – bassokitara, laulu * Mauser – kitara * Jacek Hiro – kitara * Docent – rummut ==Aiheesta muualla== * * Luokka:Vuoden 2000 albumit Luokka:Vuoden 2000 esikoisalbumit Luokka:Dies Iraen albumit
Leila (kappale)

Leila on ZZ Topin kappale vuodelta 1981. Se julkaistiin albumilla El Loco sekä singlenä. Kappale on balladi-tyylinen rock-kappale blues rockin vivahteilla, poiketen näin muusta ZZ Topin tuotannosta. == Lähteet == Luokka:Vuoden 1981 kappaleet Luokka:ZZ Topin kappaleet
Fear of God

Fear of God on death metal -yhtye Dies Iraen demo, joka on julkaistu vuonna 1994. == Kappalelista == # # # # # # == Kokoonpano == * Mauser – kitara, laulu * Gilan – rummut * China – kitara * Piotr "Czarny" Bartczak – basso == Aiheesta muualla == * Fear of God discogs.com -sivustolla * Luokka:Vuoden 1994 albumit Luokka:Dies Iraen albumit
Velcro Fly

Velcro Fly on ZZ Topin kappale vuodelta 1985. Se julkaistiin kyseisenä vuonna ilmestyneellä albumilla Afterburner sekä singlenä 1986. Kappaleesta on julkaistu musiikkivideo. Kappale mainitaan myös mm. Stephen Kingin kirjassa Musta torni III: Joutomaa, jossa Ludin rappeutuneessa kaupungissa kaiuttimista kuuluu tauotta "Velcro Flyn" intron lyömäsoitinkomppi. == Lähteet == Luokka:ZZ Topin kappaleet Luokka:Vuoden 1985 kappaleet
Greg Burson

Gregory Lewis Burson (29. kesäkuuta 1949 – 22. heinäkuuta 2008) oli yhdysvaltalainen ääninäyttelijä, joka teki useita äänirooleja Hanna-Barberan tuottamiin piirrossarjoihin 1980- ja 1990-luvulla. Hänet tunnettiin Daws Butlerin seuraajana muun muassa Jogi-karhun ja Hakki-koiran äänirooleista. Burson oli myös 1990-luvulla yksi harvoista ääninäyttelijöistä, jotka jatkoivat alun perin Mel Blancin äänittämiä hahmoja, kuten Väiski Vemmelsääri, Kukko Koppava ja Elmeri. ==Ura== Burson opiskeli ääninäyttelemistä Daws Butlerin opissa ja teki ensimmäisen ääniroolinsa Johnny Quest -animaatiosarjassa vuosina 1986−1987. Butlerin kuoltua vuonna 1988 Bursonista tuli hänen seuraajansa Hanna-Barberan animaatiohahmojen ääninäyttelijänä. Bursonin ensimmäinen päärooli oli heti vuoden 1988 animaatiosarjassa The New Yogi Bear Show, jossa hän ääninäytteli Jogi-karhua. Burson jatkoi vielä hahmon roolissa aina vuoteen 1999 asti, jonka aikana hän äänitti niin animaatiosarjoja kuin elokuvia, kuten Jogi-karhu, Yogi the Easter Bear ja Scooby-Doo in Arabian Nights. Samalla 1990-luvulla Bursonista tuli yksi ääninäyttelijöistä, jotka saivat toimia Mel Blancin jatkajina Looney Tunes hahmojen ääninä. Ensimmäinen rooli oli Elmeri animaatiosarjassa Tiny Toons vuosina 1990−1993, jossa hän äänitti myös muutaman jakson verran Väiski Vemmelsäärtä, Repe Sorsaa ja Pepe LePewta. Lisäksi Burson oli Elmerin äänenä sarjaan pohjautuvassa animaatioelokuvassa Tiny Toons: Kesäloman raisut riemut vuonna 1992. Kaksi vuotta myöhemmin Bursonia kuultiin uudelleen Väiskin ja Repen äänenä Animaaniset animaatiosarjassa, jossa hän oli lisäksi myös Kukko Koppavan äänenä. Häntä kuultiin myös useiden televisio- ja radiomainosten äänenä. Burson toimi Hanna Barberan ja Warner Bros. Animationin animaatiohahmojen ääninä aina 1990-luvun loppuun saakka, jonka jälkeen hän siirtyi tekemään äänirooleja videopeleihin. Hänen uransa kääntyi huonoon suuntaan kärsittyään alkoholiongelmista ja sai myöhemmin päätöksen jouduttuaan myöhemmin toukokuussa 2004 pidätetyksi kotonaan Tujungassa.Greg Burson arrested Cartoon Brew 10.5.2004 Viitattu 7.9.2010 Hän oli silminnäkijöiden mukaan ottanut humalassa erään naisen panttivangiksi kotiinsa ja uhkasi tätä aseella. Kuusi tuntia kotiinsa lukkiutuneena poliisi lähetti SWAT joukot selvittämään tilanteen. Bursonin takuut maksettiin muutamaa päivää myöhemmin tapahtumasta ja hän pääsi vapaaksi vankilasta.S.W.A.T.s up, doc? The Sun 13.5.2004 Viitattu 7.9.2010 Burson menehtyi 22. heinäkuuta 2008 diabetesin ja arterioskleroosin komplikaatioihin 59-vuotiaana.Voice Artist Burson Dies Animation Magazine 7.8.2008 Viitattu 7.9.2010 ==Lähteet== Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1949 syntyneet Luokka:Vuonna 2008 kuolleet
Andrei Gurtov

Andrei Valeryevitch Gurtov (s. 14. maaliskuuta 1979 Petroskoi) on tutkija Tietotekniikan tutkimuslaitos HIIT:ssä. Andrei Gurtov syntyi Petroskoissa Venäjällä vuonna 1979. Hän suoritti tietojenkäsittelyopin Maisteri tutkinnon vuonna 2000 ja filosofian tohtorin tutkinnon vuonna 2004 Helsingin yliopistossa. Gurtov nimitettiin dosentiksi Teknillisessä korkeakoulussa (TKK) vuonna 2006, Helsingin yliopistossa vuonna 2009 ja Aalto yliopistossa vuonna 2011. Gurtov on toiminut tutkimusapulaisena, tutkijana ja lehtorina Helsingin yliopiston Tietojenkäsittelyopin laitoksella 1998 – 2004. Hän työskenteli vanhempana tutkijana Soneralla 2000 – 2004. Vuosina 2003 ja 2005 Gurtov vietti vuoden vierailevana tutkijana International Computer Science Institutessa Berkeleyssä, Yhdysvalloissa. Vuonna 2004 hän toimi Ericssonin NomadicLabin konsulttina. Vuodesta 2004 lähtien Gurtov on toiminut tutkijana, vanhempana tutkijana ja Networking Research –tutkimusryhmän johtavana tutkijana Tietotekniikan tutkimuslaitos HIIT:ssä. Gurtovin tutkimustyön kohteita ovat langattomat turvaratkaisut, tulevaisuuden Internet-of-things ja vertaisverkko- arkkitehtuurit. Gurtov on ollut mukana kirjoittamassa yli 100 julkaisua, mukaan lukien kirjat, tieteelliset julkaisut, patentit ja IETF RFC:t. Google Scholarista löytyy yli 1000 viittausta hänen julkaisuihinsa. Gurtov on ohjannut 3 väitöskirjaa ja 20 diplomityötä. Hän on myös IEEE:n seniorijäsen. ==Aiheesta muualla== *Julkaisut *Google Scholar Luokka:Suomalaiset tietojenkäsittelytieteilijät Luokka:Vuonna 1979 syntyneet Luokka:Elävät henkilöt
Gyldén

Gyldén on seuraavien henkilöiden sukunimi: * Axel Gyldén (1879–1916), suomalainen arkkitehti * Beata Sofia Gyldén (1804–1864), suomalainen runoilija * Claes Wilhelm Gyldén (1802–1872), maanmittauksen ja metsänhoidon ylihallituksen ylitirehtööri * Emma Gyldén (1835–1874), suomalainen taidemaalari * Eva Gyldén (1930–2006), suomalainen näyttelijä * Eva Gyldén (1885–1973), suomalainen kuvanveistäjä * Hugo Gyldén (1841–1896), suomalainen tähtitieteilijä * Nils Abraham Gyldén (1805–1888), klassillisen filologian professori Helsingin yliopistossa * Sofia Gustava Gyldén (1833–1919), suomalainen lahjoittaja == Muita merkityksiä == * Gyldén, eräs Kuun kraatteri
Lielahden kartanon rata

Lielahden kartanon rata oli vuosina 1892–1907 käytössä ollut 750mm kapearaiteinen rautatie, joka johti Tampere–Pori-radan varrella olevalta kuormauspistoraiteelta Lielahden kartanoon. Radan pituus oli noin seitsemän kilometriä, ja sen vetokalustona oli vuonna 1892 Saksasta hankittu höyryveturi. Radan rakennutti Lielahden kartanon omistanut Wilhelm Fredrik von Nottbeck (1850–1928). Lielahdessa Porin radan varressa oli normaalileveyksinen pistoraide, jota käytettiin siirtokuormauksiin kartanon radan vaunuista VR:n vaunuihin ja päinvastoin. Kartanon rata laski jyrkästi Lielahdenharjun rinnettä ja kulki sitten pitkin kartanon koivukujaa kartanon päärakennuksen suuntaan. Radalta johti tässä kohtaa kaksi sivuhaaraa länteen, toinen harjulla olevalle sorakuopalle ja toinen nykyisten Harjuntaustan ja Turvesuonkadun linjausta noudattaen Isollesuolle. Suolta kuljetettiin turvetta kartanon pelloille ja navettaan kuivikkeeksi. Radan veturitalli sijaitsi kartanon navetan vieressä sen itäpuolella. Tallilta lähti edelleen kaksihaarainen rata, jonka toinen haara kulki kartanon puimala- ja latorakennusten kautta edelleen Possilan rakennusten taakse päättyen nykyisen Teivaalantie 46:n kohdalla. Toinen haara kulki nykyisen Rientolankadun suunnassa Possilankadun risteyksen paikkeille, jossa se haarautui taas kahtia vasemmalle Kukkolan tilalle ja oikealle Pohtolan kautta Siivikkalaan Rajalan (Honkasalon) tilalle. == Lähteet == * Luokka:Suomen kapearaiteiset rautatiet Luokka:Tampereen liikenne Luokka:Tampereen historia Kartanon rata Luokka:Suomen entiset rautatiet
Sovinto (järjestö)

Sovinto ry on suomalainen kansalaisjärjestö, joka ylläpitää Helsingin Roihupellossa vaihtoehtoiseksi ammatti- ja oppisopimuskouluksi kutsuttua työpajatoimintaa. Koulu on monikulttuurinen. Vaihtoehtoisuus ammattiopinnoissa tarkoittaa tässä tapauksessa, että opiskelu perustuu käytännössä kokonaan tekemällä oppimiseen. Oppilaitoksen yli 200 opiskelijaa opiskelevat korjausrakentamista, ravintola- ja kahvila-alaa, kauneudenhoitoa, pienkonekorjausta, ajoneuvoasennusta, autokorinkorjausta, puusepäntyötä, kalusteasennusta ja veneasennusta. Oppilaitoksessa mm. huolletaan ja korjataan ajoneuvoja sekä veneitä tilaustyönä. ==Aiheesta muualla== * Sovinto ry Suomen Setlementtiliitto * http://www.sovinto.fi Luokka:Suomalaiset koulutusjärjestöt Luokka:Suomen ammattioppilaitokset Luokka:Helsingin oppilaitokset
John Allen (koripalloilija)

John Allen (s. 1. marraskuuta 1982 Coatesville, Pennsylvania, Yhdysvallat) on yhdysvaltalainen koripalloilija, joka on tällä hetkellä vapaa pelaaja. Hän pelaa heittävän takamiehen sekä pienen laitahyökkääjän pelipaikkoja. Seton Hallin yliopistosta keväällä 2005 valmistunut Allen on pelannut urallaan Saksan, Israelin, Suomen, Ranskan, Puolan ja Dominikaanisen Tasavallan pääsarjoissa. ==Katso myös== * Luettelo Korisliigan tripla-tuplista == Lähteet == Luokka:Yhdysvaltalaiset koripalloilijat Luokka:Vuonna 1982 syntyneet Luokka:Elävät henkilöt